**ข่าวประชาสัมพันธ์**

**กอช. ลุย 3 จว.ภาคเหนือ มอบเงินเยียวยา-ให้กำลังใจ ผู้ประสบภัยน้ำท่วม**

น.ส.จารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) นำคณะฯ ลงพื้นที่มอบสิ่งของอุปโภค บริโภค และเงินบริจาค เพื่อช่วยเหลือและบรรเทาความเดือดร้อนให้กับประชาชนในพื้นที่ประสบอุทกภัย จากสถานการณ์น้ำท่วมฉับพลันและน้ำป่าไหลหลากในหลายจังหวัดทางภาคเหนือ ได้แก่ จ.เชียงราย จ.พะเยา และจ.น่าน ระหว่างวันที่ 3-4 กันยายน 2567

พร้อมกันนี้ น.ส.จารุลักษณ์ ยังได้มอบสิ่งของอุปโภค บริโภคที่จำเป็น และเงินช่วยเหลือ เพื่อเยียวยาและฟื้นฟู ผู้ที่ได้รับผลกระทบจากสถานการณ์น้ำท่วม ในจ.เพชรบูรณ์ จ.แพร่ และ จ.อุดรธานี อีกด้วย ทั้งนี้ กอช. ขอเคียงข้างคนไทย ร่วมติดตามสถานการณ์อย่างใกล้ชิด เพื่อให้การช่วยเหลือผู้ประสบอุทกภัยอย่างต่อเนื่อง และขอร่วมเป็นกำลังใจให้ผู้ประสบอุทกภัยน้ำท่วม ผ่านพ้นสถานการณ์ที่ยากลำบาก ให้กลับมาดำรงชีวิตปกติได้โดยเร็ว

**\*\*\*\*\*\*\*\*\*\*\*\*\***

**สอบถามข้อมูลรายละเอียดข่าวประชาสัมพันธ์ได้ที่**

ฝ่ายประชาสัมพันธ์และสื่อสารองค์กร กองทุนการออมแห่งชาติ (กอช.)

นางสาวเบญจวรรณ คงกิจเจริญกุล โทร. 09 8791 5149